શરૂઆતમાં જનકરાય રામજી કરશનનાં મકાનમાં ભાડે રહેતાં. પાંચેક વરસ પછી રામજી ભાઈ સુરત જતા રહ્યાને ઘર ખોરડાં માસ્તરને પાણીનાં ભાવે વેંચતા ગયાં. આમ પાડોશ સારો. નાની એવી ગામઠી શેરીમાં પાકું નળિયા બંધ મકાન, બે માળ, મોટી ફળી, ફળીમાં પીપર,સિતાફળી,અને ચાર લીમડાના ઝાડ. એક ત્રણ રૂમ નીચે અને બે રૂમ ઉપર. જૂનો વલસાડી સાગનું બાંધકામ, સિસમનો દાદર અને ઉપર ભડીયાદી વિલાયતી નળિયા. બાજુમાં જેરામ ઉકાનું મકાન, 80 વિઘાનો ખાતેદાર, એની આગળ આવે બીજલ જીવા અને જાહેર રસ્તો. જનકરાયનાં મકાનની આગળ ટપુ ઘેલાનું મકાન એનો એક નો એક છોકરો પેલાં એનો વિદ્યાર્થી હતો હવે ગામનો દાદો થઇ ગયો હતો!!! – વિઠ્ઠલ..